**KRAJEVNA SKUPNOST LOKEV**

**Lokev 139, 6219 Lokev
Matična številka: 5029058000
Davčna št.: 56919778**

**Trr: SI 56 0131 1645 0845 005** Datum: 10.01.2019

**ZAPISNIK**

02. seje Sveta krajevne skupnosti Lokev, ki je potekala v torek, 08.12.2018 v prostorih krajevne skupnosti Lokev, z začetkom ob 20.00 uri.

Prisotni člani Sveta KS Lokev:

Leo Ban, Robert Müllner, Nataša Ebert, Martina Grk Stopar in Matej Frankovič.

Odsotna člana Sveta KS Lokev:

Grozdana Sila in Matjaž Grandič

Ostali prisotni:

Dušan Ban

V uvodu je predsednik Sveta KS Lokev Leo Ban podal v sprejem naslednji,

**DNEVNI RED**:

**1. Pregled zapisnika in pregled realizacije sklepov 01. seje Sveta KS Lokev**

**2. Pregled decembrskih dogodkov v KS Lokev**

**3. Pregled plana dela KS Lokev za leto 2018 in njegova realizacija**

**4. Pregled plana dela KS Lokev za leto 2019**

**5. Priprava na primopredajo**

**6. Razno**

Dnevni red je bil soglasno sprejet.

**K 1. točki dnevnega reda:**

Predsedujoči Leo Ban je v razpravo podal zapisnik 01. seje z dne, 06.12.2018, ter pregled realizacije sklepov in sicer:

Sklep št. 01 je realiziran (seznanitev z poročilom volilne komisije občine Sežana)

Sklep št. 02 je realiziran (formiranje mandatne komisije)

Sklep št. 03 je realiziran (imenovanje Lea Bana za predsednika Sveta KS Lokev )

Sklep št. 04 je realiziran (imenovanje Roberta Müllnerja za podpredsednika Sveta KS Lokev, ter Lea Bana in Roberta Müllnerja za podpisnika TTR).

Na vsebino zapisnika ni bilo razprave.

**K 2. točki dnevnega reda:**

Pregled decembrskih dogodkov je v krajšem poročilu predstavil Robert Müllner in sicer:

**V SOBOTO, 01.12.2018 OB 17.00 SO BILE ORGANIZIRANE 02. OTROŠKE DELAVNICE IN KRASITEV KULTURNEGA DOMA KS LOKEV PRELOŽE (KULTURNI DOM KS LOKEV PRELOŽE, ORGANIZATOR - DAMIJANA PRODAN)**

**V PONEDELJEK, 10.12.2018 OB 17.00 JE BIL IZVEDEN DOBRODELNI PREDNOVOLETNI KONCERT (KULTURNI DOM KS LOKEV PRELOŽE, ORGANIZATOR OŠ LOKEV, NASTOPAJO VRTEC LOKEV, OŠ LOKEV IN MPZ TABOR LOKEV)**

**V SOBOTO, 22.12.2018 OB 17.00 JE BILA IZVEDENA IGRICA ZA OTROKE »MOJ PRIJATELJ DOBRI MOŽ« IN PRIHOD DEDKA MRAZA (KULTURNI DOM, ORGANIZATOR KS LOKEV PRELOŽE V SODELOVANJU Z ZVEZO PRIJATELJEV MLADINE SEŽANA)**

**V PONEDELJEK, 24.12. 2018 OB 21.30 JE POTEKALA TRADICIONALNA SVETA MAŠA – POLNOČNICA (CERKEV SVETEGA MIHAELA)**

**V SOBOTO, 29.12.2018 OB 18.00 JE BIL IZVEDEN KONCERT (VAŠKA CERKEV SVETEGA MIHAELA, KONCERT CERKVENEGA PEVSKEGA ZBORA, MPZ TABOR LOKEV, MPZ SEŽANA Z GOSTJAMI IZ ILIRSKE BISTRICE IN TINKARO KOVAČ).**

Poleg vseh organiziranih dogodkov je KS Lokev sodelovala še pri:

* izdelavi plakatov in letakov
* raznosu plakatov in letakov
* čiščenju in krašenju KD Lokev
* obisk PGD Lokev
* dostava klavirja v prostore KS Lokev
* izdelava in dostava koledarjev KS Lokev
* naročilo lučk in izvedba krašenja vaškega jedra in vpadnic KS Lokev
* obisk in obdaritev starejših občanov KS Lokev
* obisk občine Sežana
* obisk vrtca in šole-dedek mraz
* objava reportaže v PN in občinsko glasilo občine Sežana Kraški obzornik
* objava obvestila o možnosti ogleda jaslic TIC Lokev
* overitev podpisnikov računov občina Sežana
* dostava hrane in pijače za potrebe prireditev v organizaciji KS Lokev
* izdelava in namestitev obvestila o preklicu prireditve dne, 26.12.2019

Ker razprave ni bil so člani soglasno sprejeli,

**SKLEP št. 5:**

**Da so se seznanili s pregledom in poročilom o decembrskih dogodkih v KS Lokev.**

**K 3. točki dnevnega reda:**

Pregledu plana dela KS Lokev za leto 2018 in njegovo realizacijo je predstavil Dušan Ban, ki je bil na sejo povabljen. Povedal je, da je imela v letu 2018 KS Lokev na razpolago 78.569,00€.

V letu 2018 je bilo realizirano:

* obnova vaškega jedra ( asfaltiranje postavljanje škrli)
* popravilo strehe, žlebov in vodnjaka pri pokopališču
* tekoče delovanje KS
* vzdrževanje vaških poti, prireditev, novoletne krasitve, košnje…
* na templarski hiši vgrajena okna in vrata
* urejena je okolica templarske hiše
* ureditev (obrez) drevoreda pri pokopališču
* ureditev obračališča za avtobuse v Preložah
* obnovitev cevovoda in kanalizacije za meteorne vode v spodnji vasi ( sredstva iz proračuna občine Sežana)
* asfaltiranje ceste od šole do križišča ( s strani občine odvzeto iz proračuna KS Lokev), dela ceste pri pršutarni in pri gasilcih
* obračališče za avtobuse v Preložah
* začetek gradnje dela pločnika ( izbira o začetku izgradnje objekta na tej lokaciji enostranska odločitev občine Sežane in nekaterih posameznikov iz območja KS Lokev, financirano iz občinskega proračuna).

V letu 2018 ni bilo realizirano:

* dokončanje avtobusne postaje v spodnji vasi ( postopek zaradi pomanjkljive dokumentacije gre v ponovno obravnavo)
* nabava in montaža večnamenske multimedijske opreme za potrebe KS Lokev
* izvedba nadstreška pri balinišču ( projekt, ki je bil obljubljen s strani občine Sežana in nekaterih posameznikov iz območja KS Lokev v predlagani obliki finančno nevzdržen za KS Lokev, očitno tudi za občino Sežano. Ob primerni predstavitvi, morebitni ureditvi statusa balinarskega društva in ostalih parametrov lahko ob pomoči KS in občinskih svetnikov projekt kandidira za sredstva iz proračuna za naslednje finančno obdobje).
* sanacija brajde pri pokopališču
* ureditev otroškega igrišča v Preložah in Žabji vasi
* začetek gradnje pločnika iz pokopališča do centra vasi ( predvidena sredstva za izgradnjo pločnika pri pokopališču preusmerjena s strani občine na lokacijo izgradnje drugega dela pločnika ).

**K 4. točki dnevnega reda:**

Točka se zaradi nepopolne sestave Sveta KS prenese na naslednjo sejo Sveta KS Lokev.

**K5. točki dnevnega reda:**

Točka se zaradi pomanjkljive dokumentacije s strani občine Sežana prenese na naslednjo sejo Sveta KS Lokev. Dogovorjeno je, da se v primeru dostave potrebne dokumentacije naredi s strani tri članske komisije inventurna primopredaja. V kolikor bo primopredaja opravljena, bo poročilo uvrščeno v posebno točko dnevnega reda naslednje seje Sveta KS.

**K5. točki dnevnega reda:**

Na seji je dogovorjeno, da se uporabnika pisarne v prvem nadstropju zgradbe doma KS Lokev obvesti, da bo prostor, ki ga uporablja po novem na razpolago Svetu KS Lokev in krajanom KS. Na seji je dogovorjeno, da predsednik Sveta KS Lokev pozove uporabnika prostora, da ga v čim krajšem času izprazni.

Matjaž Grandič in Robert Müllner se zadolžita za pridobitev čim bolj ugodne ponudbe za izdelavo spletne strani KS Lokev.

Na podlagi skupnega dogovora so člani Sveta KS Lokev soglasno sprejeli,

**SKLEP št. 6:**

**Da predsednik KS Lokev pozove uporabnika prostora v prvem nadstropju stavbe KS Lokev ( zbiralec starih radijev), da v čim krajšem času izprazni prostor, ki bo po novem na razpolago KS Lokev in krajanom ter,da se Matjaž Grandič in Robert Müllner zadolžita za pridobitev čim bolj ugodne ponudbe za izdelavo spletne strani KS Lokev.**

Pri pregledu določenih postavk stroškov iz naslova uporabe telefona in interneta je prišlo pri članih Sveta KS do skupne ugotovitve, da je potrebno poiskati cenejši paket storitev, ki že združuje telefonijo in internet. Dogovorjeno je, da se do naslednje seje pridobi informacija o možnost nakupa cenejšega paketa storitev.

Seja je bila zaključena ob 22.00

Zapisnik sestavil: Robert Müllner l.r

 Predsednik Sveta KS Lokev

 Leo Ban l.r.